‘আপনারা ফিল্ম ইন্ডাস্ট্রিকে খুন করতে চাইছেন..’, জয়া ভাদুড়ি

সাধারণ মানুষের পক্ষে সিনেমা হলে যাওয়া এত ব্যয়বহুল হয়ে গিয়েছে যে সমস্ত সিঙ্গেল স্ক্রিন থিয়েটার হলগুলো প্রায় বন্ধ হয়ে গেছে। নরেন্দ্র মোদি সরকারের চলতি বছরের বাজেটকে কটাক্ষ করে অর্থমন্ত্রী নির্মলা সীতারমনের উদ্দেশ্যে বলেন,’এবার জিএসটি বাদ দিন সমস্ত সিঙ্গেল স্ক্রিন থিয়েটার বন্ধ হয়ে যাচ্ছে। দয়া করে ফিল্ম ইন্ডাস্ট্রিকে বাঁচান’। সমাজবাদী পার্টির সংসদ জয়া বচ্চন ভাদুরির দাবি এই সরকার ফিল্ম ইন্ডাস্ট্রিকে হত্যা করার চেষ্টা করছে।’
এত বড় একটা শিল্পকে যথেষ্ট উপেক্ষার চোখে দেখছে কেন্দ্রীয় সরকার। অন্যান্য সরকারও একই কাজ করছে। নিজেদের উদ্দেশ্য পূরণের জন্য আপনারা চলচ্চিত্র এবং বিনোদন শিল্পকে পুরোপুরি উপেক্ষা করছেন বলে জয়া ভাদুড়ি মন্তব্য করেন। জয়া আরো বলেন যে এটাই একমাত্র শিল্প যা সমগ্র বিশ্বকে ভারতের সঙ্গে সংযুক্ত করতে সাহায্য করে।
তিনি আরো বলেন যে সংসদের কাছে আমি অনুরোধ করছি যে অডিও-ভিসুয়াল শিল্পের প্রতি দয়া করুন। ফিল্ম ইন্ডাস্ট্রিকে আপনারা হত্যা করবেন না।
কেন্দ্রীয় অর্থমন্ত্রীকে অনুরোধ করে বর্ষিয়ান অভিনেত্রী তথা অমিতাভ বচ্চন জায়া বলেন যে এই শিল্পকে টিকিয়ে রাখার জন্য দয়া করে কিছু ব্যবস্থা নেন।